《与赵道人》
宋代·王炎

欲上青云却垂翅，归来扫轨空山里。
道人说相来叩关，酒半醺酣谈亹亹。
我今布褐终余年，岂论燕颔并鸢肩。
谓予形是朱顶鹤，两眼藏神高颊颧。
彭殇寿夭谁无死，不将动目摇湛水。
道人去后若复来，定应难相壶邱子。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。